Rozmarín

Rozmarín (Rosmarinus) je rod vždyzelených polokrov z čeľade hluchavkovité (Lamiaceae). 

Je to aromatická bylina s kopijovitými listami. Názov pochádza z latinčiny a v preklade znamená rosa mora. Pochádza zo Stredomorskej oblasti. Veľmi obľúbenou koreninou je najmä v Taliansku.

Tejto bylinke v žiadnom prípade nesvedčí veľký chlad, takže jej celoročné pestovanie vonku je u nás trochu problematické. Preto je doporučované zasadiť ju do nádoby. V teplejších mesiacoch ju môžete mať vo vonkajšom prostredí, na zimu je potom vhodné umiestnenie dovnútra (ideálna teplota 5 ° – 15 ° C). Rozmarín kvitne na začiatku leta, kedy má krásne modré kvety. Práve v tomto období je vhodné zbierať časti na použitie, teda listy či vňať z nedrevnaté časti. Môžete ich používať čerstvé alebo usušiť na neskôr.

Systematika
Rozmarín:
rozmarín lekársky (Rosmarinus officinalis)
Rosmarinus eriocalyx - zaraďované aj ako poddruh rozmarínu lekárskeho
Rosmarinus tomentosus - zaraďované aj ako poddruh Rosmarinus eriocalyx (a tým prípadne aj rozmarínu lekárskeho)
Rosmarinus palaui - do roku 2005 prevažne zaraďované ako poddruh rozmarínu lekárskeho
Rosmarinus chilensis - zaraďované aj pod rod Sphacele

Ako vidno, v jednom z alternatívnych členení rod zahŕňa len jeden druh - rozmarín lekársky.

Použitie 
Rozmarín sa používa pri príprave jedál z bravčového, teľacieho alebo jahňacieho mäsa, najmä v kombinácií s vínom. Ak sa ako korenina používajú sušené listy rozmarínu, je dobré ich najprv rozdrviť, pretože majú pevnú štruktúru a vcelku môžu v hotových jedlách pôsobiť rušivo.

Referencie

Externé odkazy

Iné projekty 

Koreniny